龐德公共襄陽名士司馬徽、龐統有親切關係，經常聚合，划船遊江，無乜面阻，自在暢適[4]。龐德公幫名士起名號，司馬徽嘅「水鏡」、諸葛亮嘅「臥龍」、龐統嘅「鳳雛」，都係龐德公題名嘅[5]。有次司馬徽去龐德公屋企，咁啱佢行開咗，司馬徽話有客到，催促龐德公嘅老婆仔女煮嘢食，令佢哋忙咗一番。龐德公返到，直入屋內見司馬徽，無嫌到佢啲做法，無分別到主客[6]。司馬徽細龐德公10歲，所以當佢阿哥噉對佢，經常稱呼做「龐公」，結果世人以爲「公」係龐德公嘅名[7]。諸葛亮每次到龐德公屋企，都向佢拜禮敬謹[8]。龐統係龐德公嘅侄仔，少時未出名，只有龐德公睇起佢。後來司馬徽同龐統傾偈，十分之驚歎龐德公咁識睇人[9]。